Gögn um brotthvarf nýnema í MS síðustu árin Mennta - og menningarmálaráðuneytið hefur tekið saman gögn um brotthvarf nýnema í framhaldsskólum á Íslandi . Það er ánægjulegt að greina frá því að Menntaskólinn við Sund stendur afar vel hvað þetta varðar í samanburði við aðra skóla . Brotthvarfið er skilgreint út frá nemendum sem hætta námi í MS án þess að hafa lokið prófi og hefja ekki nám við aðra skóla . Þegar brotthvarfið er þetta lítið geta sveiflur á milli ára verið all nokkrar . Árið 2017 var aðeins einn nýnemi sem var skilgreindur sem brotthvarfsnemandi ( 0.5% ) . Ekki er gott að segja til um hvers vegna brotthvarf mælist svona lágt í MS en fjölmargir þættir geta haft þar áhrif . Það er þó ljóst að nýtt þriggja anna kerfi í MS , ný skólanámskrá og mikið eftirlit með nemendum með tilheyrandi utanumhaldi og stuðningi hefur sitt að segja .